钦定古今图书集成/明伦汇编/氏族典/第106卷 > 裴诹之
## 钦定古今图书集成/明伦汇编/氏族典/第106卷 > 裴诹之

按《北齐书裴让之传》：“‘让之弟诹之，字士正，少好儒学，
释褐太学博士。尝从常景借书百卷，十许日便返。景
疑其不能读，每卷策问，应答无遗。景叹曰：‘应奉五行
俱下，祢衡一览便记’。今复见之于裴生矣’。沛王开大
司马府，辟为记室。迁邺后，诹之留在河南，西魏领军
独孤信入据金墉，以诹之为开府。属信败，诹之居南”
山，洛州刺史王元轨召为中从事。西师忽至，寻退，遂
随西师入关。周文帝以为大行台仓曹郎中。卒，赠徐
州刺史。